Parema kaasamise debati raskuskese on küsimusel, miks valitsus ja Riigikogu kolmandat sektorit piisavalt ei kaasa ning kui palju otsustusõigusest peaksid nad välistele huvigruppidele loovutama. Samas teame, kui sageli sõidab teerulliga rahva arvamusest üle kohalik võim. Võitlus selle nimel, et seadusloome  protsessis ja otsuste tegemisel saaksid kodanikud ja kodanikuühendused rohkem kaasa rääkida, võib sisulist muutust tuua vaid siis, kui kodanikud võtavad "relvad" kätte juba rohujuure tasandil.